title: 2013/590/EU: Sklep Evropskega parlamenta z dne 17. aprila 2013 o razrešnici glede izvrševanja proračuna Evropske agencije za varnost omrežij in informacij za proračunsko leto 2011#Resolucija Evropskega parlamenta z dne 17. aprila 2013 s pripombami, ki so del sklepa o razrešnici glede izvrševanja proračuna Evropske agencije za varnost omrežij in informacij za proračunsko leto 2011

text:
               16.11.2013

               SL

               Uradni list Evropske unije

               L 308/272

         SKLEP EVROPSKEGA PARLAMENTA
   z dne 17. aprila 2013
   o razrešnici glede izvrševanja proračuna Evropske agencije za varnost omrežij in informacij za proračunsko leto 2011
   (2013/590/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za varnost omrežij in informacij za proračunsko leto 2011,

               —

               ob upoštevanju poročila Računskega sodišča o letnih računovodskih izkazih Evropske agencije za varnost omrežij in informacij za proračunsko leto 2011, skupaj z odgovori agencije (1),

               —

               ob upoštevanju priporočila Sveta z dne 12. februarja 2013 (05753/2013 – C7-0041/2013),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

               —

               ob upoštevanju Uredbe (ES) št. 460/2004 Evropskega parlamenta in Sveta z dne 10. marca 2004 o ustanovitvi Evropske agencije za varnost omrežij in informacij (4), zlasti člena 17 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0100/2013),

               1.

               podeli razrešnico izvršnemu direktorju Evropske agencije za varnost omrežij in informacij glede izvrševanja proračuna agencije za proračunsko leto 2011;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za varnost omrežij in informacij, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 388, 15.12.2012, str. 135.

      (2)  UL L 248, 16.9.2002, str. 1.

      (3)  UL L 298, 26.10.2012, str. 1.

      (4)  UL L 77, 13.3.2004, str. 1.

      (5)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 17. aprila 2013
      s pripombami, ki so del sklepa o razrešnici glede izvrševanja proračuna Evropske agencije za varnost omrežij in informacij za proračunsko leto 2011
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropske agencije za varnost omrežij in informacij za proračunsko leto 2011,

                  —

                  ob upoštevanju poročila Računskega sodišča o letnih računovodskih izkazih Evropske agencije za varnost omrežij in informacij za proračunsko leto 2011, skupaj z odgovori agencije (1),

                  —

                  ob upoštevanju priporočila Sveta z dne 12. februarja 2013 (05753/2013 – C7-0041/2013),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208 Uredbe,

                  —

                  ob upoštevanju Uredbe (ES) št. 460/2004 Evropskega parlamenta in Sveta z dne 10. marca 2004 o ustanovitvi Evropske agencije za varnost omrežij in informacij (4), zlasti člena 17 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor (A7-0100/2013),

                  A.

                  ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2011 ter o zakonitosti in pravilnosti z njimi povezanih transakcij,

                  B.

                  ker je Parlament 10. maja 2012 izvršnemu direktorju Evropske agencije za varnost omrežij in informacij (v nadaljnjem besedilu: agencija) podelil razrešnico za izvrševanje proračuna agencije za proračunsko leto 2010 (6) ter v resoluciji, priloženi sklepu o podelitvi razrešnice, med drugim:

                              —

                              izrazil zaskrbljenost, da je Računsko sodišče poročalo o tem, da je agencija v naslednje leto prenesla sredstva v višini 19 % celotnega proračuna,

                              —

                              pozval agencijo, naj:

                              —

                              pripravi izčrpen popis fizičnega inventarja in poskrbi za pravilnost računovodskih evidenc,

                              —

                              izboljša preglednost ocen prihodkov in odhodkov ter natančno opredeli odgovornosti,

                              —

                              okrepi pooblastila za javna naročila na ravni sprejemanja odločitev o financiranju in delovnih programov,

                              —

                              zagotovi izčrpno navajanje izjem v letnem poročilu o dejavnostih,

                              —

                              zagotovi ustrezno naknadno obravnavo morebitnih nepravilnosti,

                              —

                              vzpostavi naknadne kontrole in poroča o njih,

                  C.

                  ker je skupni proračun agencije za leto 2011 znašal 8 102 921 EUR, kar je za 0,003 % manj kot v proračunskem letu 2010 (8 133 188 EUR); ker je prvotni prispevek Unije k proračunu agencije za leto 2011 znašal 7 931 858 EUR (7), leta 2010 pa 7 928 200 EUR,

         Upravljanje proračuna in finančno poslovodenje

                  1.

                  opozarja, da je bil prvotni prispevek Unije za leto 2011 7 931 858 EUR; ugotavlja, da se je izvrševanje proračuna v primerjavi s prejšnjim letom izboljšalo;

                  2.

                  na podlagi letnih računovodskih izkazov ugotavlja, da je prvotni proračun agencije za leto 2011 znašal 7 931 858 EUR; ugotavlja pa, da je upravni odbor spremenil proračun, tako da zajema prispevek držav EFTA v višini 171 063 EUR;

                  3.

                  na podlagi letnih računovodskih izkazov ugotavlja, da delež prevzetih proračunskih sredstev znaša 100 %, medtem ko je v letu 2010 znašal 99,95 %, plačila pa so dosegla raven 85,82 % vseh upravljanih proračunskih sredstev, medtem ko je bil leta 2010 ta delež 75,46-odstoten;

         Prenos proračunskih sredstev

                  4.

                  na podlagi letnih računovodskih izkazov ugotavlja, da so bila v leto 2012 prenesena sredstva za prevzem obveznosti v višini 1 166 895 EUR, za katera so bile sklenjene pogodbe do konca leta 2011, a še niso bila izplačana; prav tako ugotavlja, da skupni znesek prenesenih odobritev, ki so bile razveljavljene (tj. prenesene iz leta 2010, v letu 2011 pa niso bile plačane) v letu 2011, znaša 130 133 EUR;

                  5.

                  je zaskrbljen, ker je Računsko sodišče ponovno poročalo o 33-odstotnem prenosu proračunskih sredstev iz operativnega proračuna agencije (naslov III); izraža zaskrbljenost, da takšno stanje kaže na zamude pri izvajanju dejavnosti agencije, ki se financirajo iz naslova III, in ni v skladu s proračunskim načelom enoletnosti; ponovno poziva agencijo, naj organ za podelitev razrešnice obvesti o ukrepih, ki jih je sprejela za odpravo te pomanjkljivosti; ugotavlja tudi, da se je stanje v primerjavi s prejšnjim letom (52 %) izboljšalo;

                  6.

                  opozarja, da je Računsko sodišče poročalo o 34-odstotnem prenosu sredstev iz upravnega proračuna agencije (naslov II); ugotavlja, da je to stanje v nasprotju s proračunskim načelom enoletnosti; ponovno poziva agencijo, naj organ za podelitev razrešnice obvesti o ukrepih, ki jih je sprejela za odpravo te pomanjkljivosti;

         Postopki za oddajo javnih naročil

                  7.

                  na podlagi poročila Računskega sodišča ugotavlja, da mora agencija izboljšati dokumentiranje osnovnih sredstev, saj se nabava osnovnih sredstev beleži na ravni računa, ne pa na ravni postavke; poziva agencijo, naj organ za podelitev razrešnice obvesti o ukrepih, ki jih je sprejela za odpravo te pomanjkljivosti;

         Postopki zaposlovanja

                  8.

                  ugotavlja, da agencija ni sprejela ustreznih ukrepov, s katerimi bi obravnavala pomanjkanje preglednosti pri postopkih zaposlovanja, o kateri je poročalo Računsko sodišče leta 2010, in je seznanjen s tem, da je Računsko sodišče ponovno opozorilo, da mora agencija izboljšati preglednost teh postopkov; poziva agencijo, naj organ za podelitev razrešnice obvesti o ukrepih, ki jih je sprejela za odpravo te pomanjkljivosti; meni, da lahko nekatere določbe kadrovskih predpisov pomenijo znatno upravno breme; zato spodbuja Komisijo, naj v okviru člena 110 kadrovskih predpisov omogoči določeno stopnjo poenostavitve glede agencij;

                  9.

                  sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 17. aprila 2013 (8) o uspešnosti, finančnem poslovodenju in nadzoru agencij.

         (1)  UL C 388, 15.12.2012, str. 135.

         (2)  UL L 248, 16.9.2002, str. 1.

         (3)  UL L 298, 26.10.2012, str. 1.

         (4)  UL L 77, 13.3.2004, str. 1.

         (5)  UL L 357, 31.12.2002, str. 72.

         (6)  UL L 286, 17.10.2012, str. 221.

         (7)  Letni računovodski izkazi za proračunsko leto 2011, str. 20.

         (8)  Sprejeta besedila, P7_TA(2013)0134 (glej stran 374 tega Uradnega lista).


title: 2012/572/EU: Sklep Evropskega parlamenta z dne 10. maja 2012 o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2010#Resolucija Evropskega parlamenta z dne 10. maja 2012 s pripombami, ki so del sklepa o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2010

text:
               17.10.2012

               SL

               Uradni list Evropske unije

               L 286/184

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2010
   (2012/572/EU)
   EVROPSKI PARLAMENT,

               —

               ob upoštevanju letnih računovodskih izkazov Evropskega centra za preprečevanje in obvladovanje bolezni za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropskega centra za preprečevanje in obvladovanje bolezni za proračunsko leto 2010 z odgovori Centra (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (ES) št. 851/2004 Evropskega parlamenta in Sveta z dne 21. aprila 2004 o ustanovitvi Evropskega centra za preprečevanje in obvladovanje bolezni (3), zlasti člena 23 Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A7-0123/2012),

               1.

               podeli razrešnico direktorici Evropskega centra za preprečevanje in obvladovanje bolezni glede izvrševanja proračuna centra za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorici Evropskega centra za preprečevanje in obvladovanje bolezni, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 122.

      (2)  UL L 248, 16.9.2002, str. 1.

      (3)  UL L 142, 30.4.2004, str. 1.

      (4)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2012
      s pripombami, ki so del sklepa o razrešnici glede izvrševanja proračuna Evropskega centra za preprečevanje in obvladovanje bolezni za proračunsko leto 2010
      EVROPSKI PARLAMENT,

                  —

                  ob upoštevanju letnih računovodskih izkazov Evropskega centra za preprečevanje in obvladovanje bolezni za proračunsko leto 2010,

                  —

                  ob upoštevanju poročila Računskega sodišča o letnih računovodskih izkazih Evropskega centra za preprečevanje in obvladovanje bolezni za proračunsko leto 2010 z odgovori Centra (1),

                  —

                  ob upoštevanju priporočila Sveta z dne 21. februarja 2012 (06083/2012 – C7-0051/2012),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

                  —

                  ob upoštevanju Uredbe (ES) št. 851/2004 Evropskega parlamenta in Sveta z dne 21. aprila 2004 o ustanovitvi Evropskega centra za preprečevanje in obvladovanje bolezni (3), zlasti člena 23 Uredbe,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor in mnenja Odbora za okolje, javno zdravje in varnost hrane (A7-0123/2012),

                  A.

                  ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov Evropskega centra za preprečevanje in obvladovanje bolezni (centra) za proračunsko leto 2010 ter o zakonitosti in pravilnosti z njimi povezanih transakcij,

                  B.

                  ker je Parlament 10. maja 2011 direktorici centra podelil razrešnico za izvrševanje proračuna za proračunsko leto 2009 (5) in je v resoluciji, ki spremlja sklep o razrešnici, pozval center, naj med drugim:

                              —

                              v tabeli, ki bo priložena poročilu Računskega sodišča, navede primerjavo med dejavnostmi, opravljenimi v letu, za katerega se podeljuje razrešnica, in tistimi, opravljenimi v prejšnjem proračunskem letu,

                              —

                              obravnava visoko raven prenosov, ki negativno vpliva na izvajanje proračuna in je v nasprotju z načelom enoletnosti,

                              —

                              izpolni svojo obvezo in organu za podelitev razrešnice posreduje poročilo svoje direktorice, v katerem je povzeta vsebina priporočil službe za notranji nadzor,

                  C.

                  ker je skupni proračun centra za proračunsko leto 2010 znašal 57 800 000 EUR, kar je v primerjavi z letom 2009, ko je znašal 49 200 000 EUR, povečanje za 17,5 %, ker je bil v letu 2010 skupni prispevek Unije k proračunu centra 56 225 000 EUR,

         Upravljanje proračuna in finančno poslovodenje

                  1.

                  opominja, da je začetni prispevek Unije centru za leto 2010 znašal 53 078 000 EUR; ugotavlja pa, da je bil k temu dodan znesek 145 000 EUR, pridobljen s povračilom presežka, kar pomeni, da je celoten prispevek Unije za leto 2010 znašal 53 223 000 EUR;

                  2.

                  poudarja, da je glede na splošni proračun Evropske unije za proračunsko leto 2010 skupni prispevek centru znašal 56 225 000 EUR, in sicer:

                              —

                              prispevek v višini 33 360 000 EUR iz naslovov I in II ter

                              —

                              prispevek v višini 22 895 000 iz naslova III, od česar je bilo plačanih 10 000 000 EUR;

                        vendar ugotavlja, da isti dokument navaja, da je celoten prispevek Unije za leto 2010 znašal 53 223 000 EUR; je seznanjen z izjavo Komisije, da je prispevek Unije centru za leto 2010 znašal 56 225 000 EUR ter da je znesek 53 223 000 EUR posledica neskladnosti v besedilu, ki je priloženo zneskom proračuna; meni, da to odraža dejstvo, da bi morala Komisija organu za podelitev razrešnice letno zagotoviti konsolidirane podatke o skupnem letnem financiranju vsake agencije iz splošnega proračuna Evropske unije;

                  3.

                  na podlagi podatkov centra je seznanjen s tem, da je bil z generalnim direktoratom za širitev sklenjen drugi sporazum o donaciji z začetnim trajanjem dveh let in da je bilo naslednje povečanje proračuna v višini 400 000 EUR za obdobje 2009–2010 izvršeno v letu 2010; je seznanjen s tem, da bi moral center v letu 2011 vložiti prošnjo za podaljšanje trajanja donacije;

                  4.

                  na podlagi letnih računovodskih izkazov centra za proračunsko leto 2010 ugotavlja, da je izvrševanje proračuna v zvezi z odobritvami za prevzem obveznosti doseglo stopnjo 95 %; vendar je zaskrbljen, da je bila stopnja izvrševanja proračuna v zvezi s plačili le 68 % celotnega proračuna; kljub temu meni, da je to napredek v primerjavi z 59 % v letu 2009, vendar si mora center glede tega dodatno prizadevati;

                  5.

                  poudarja, da se je izvrševanje plačil izboljšalo na 92,7 %, kar pomeni, da je bilo neporabljenih 3 800 000 EUR; ugotavlja, da je ta premajhna poraba povezana z dejstvom, da je center omejil svoje zahteve za izvrševanje plačil, da bi zmanjšal znesek gotovine na svojem bančnem računu ob koncu leta, saj sta tako zahtevala Računsko sodišče in Komisija;

                  6.

                  na podlagi letnega poročila o dejavnostih centra za leto 2010 je seznanjen s tem, da je direktorica kot odredbodajalka finančno odgovornost prenesla na pet vodij oddelkov, za določen čas pa tudi na koordinatorja urada direktorja; ugotavlja pa, da je morala vse pogodbe nad 250 000 EUR podpisati direktorica;

         Prenos proračunskih sredstev

                  7.

                  na podlagi podatkov Računskega sodišča ugotavlja, da je bil leta 2010 znesek v višini 15 600 000 EUR, ki je enakovreden 27 % skupnega proračuna, vključno s 50 % naslova III „Odhodki iz poslovanja“, prenesen v leto 2011; ponovno poziva center, naj nemudoma odpravi pomanjkljivosti, ki jih je Računsko sodišče odkrilo pri prenosih; poudarja, da ima visoka stopnja prenosov negativen vpliv na izvrševanje proračuna;

                  8.

                  je zaskrbljen, da je tolikšna raven prenosov, ki ji ustreza nizka raven vnaprej vračunanih odhodkov, previsoka in v nasprotju z načelom enoletnosti;

         Računovodski sistem

                  9.

                  na podlagi poročila centra o proračunskem upravljanju in finančnem poslovodenju ugotavlja, da je bilo leto 2010 prvo polno leto, v katerem je center svoj proračun vse leto izvrševal prek ABAC WF (integriran proračunski in računovodski sistem Komisije);

                  10.

                  na podlagi letnega poročila o dejavnostih ugotavlja, da je center pregledal notranje postopke za plačila in obveznosti;

         Javna naročila

                  11.

                  na podlagi letnega poročila o dejavnostih ugotavlja, da je urad za javna naročila obravnaval 50 odprtih postopkov, 18 postopkov s pogajanji ter osem razpisov za zbiranje predlogov; poziva center, naj organu za razrešnico posreduje rezultate vsakega postopka javnih naročil;

                  12.

                  ugotavlja, da je bil po petih letih pogajanj podpisan sporazum o sedežu med centrom in švedskim ministrstvom za oskrbo starejših in javno zdravje;

         Človeški viri

                  13.

                  ugotavlja, da je nekdanji direktor center zapustil februarja 2010, ker je sprejel delovno mesto v regionalnem uradu za Evropo Svetovne zdravstvene organizacije;

                  14.

                  poziva center, naj uvede zadostne ukrepe za zagotovitev preglednosti svojih postopkov zaposlovanja; je zaskrbljen zlasti zaradi ugotovitev Računskega sodišča: vnaprej niso bili določeni niti pragovi, ki bi jih morali kandidati doseči, da bi bili povabljeni na razgovor, niti pragovi, ki bi jih morali doseči za uvrstitev na rezervni seznam; ugotavlja, da bi to lahko prikrilo primer nepotizma ali navzkrižja interesov;

                  15.

                  na podlagi poročila o proračunskem upravljanju in finančnem poslovodenju ugotavlja, da je bilo dne 31. decembra 2010 skupaj zaposlenih 175 začasnih uslužbencev, kadrovski načrt iz leta 2010 pa določa 200 delovnih mest;

                  16.

                  na podlagi tega poročila ugotavlja tudi, da je bila v letu 2010 stopnja kadrovskih menjav za začasne in pogodbene uslužbence 7 %;

                  17.

                  meni, da je ta center pomemben organ Unije za krepitev in razvoj nadzora bolezni v Evropi, za oceno in posredovanje informacij o sedanjih in nastajajočih nevarnostih za zdravje ljudi zaradi nalezljivih bolezni, tudi z združevanjem znanja o zdravju na evropski ravni;

         Uspešnost

                  18.

                  ugotavlja, da center sodeluje s partnerji za uvedbo sprememb na podlagi izkušenj iz pandemije H1N1 iz leta 2009, da bi v prihodnje še izboljšali uspešnost centra; kljub temu izpostavlja pomembni prispevek centra k ukrepom za boj proti pandemiji H1N1, ki ga je v letu 2009 opravil z izdajo predhodnih smernic o uporabi specifičnih cepiv proti pandemični gripi;

         Notranja revizija

                  19.

                  na podlagi poročila o proračunskem upravljanju in finančnem poslovodenju ugotavlja, da je bilo pregledano izvajanje sistema notranjih kontrol; je zaskrbljen zlasti zaradi tega, ker dva standarda, neprekinjeno poslovanje in ocena dejavnosti, še vedno nista bila izvedena, še štirje drugi pa so bili samo delno izvedeni; zato poziva center, naj glede tega nemudoma ukrepa in organ za podelitev razrešnice obvesti o stanju izvajanja teh standardov;

                  20.

                  na podlagi poročila o proračunskem upravljanju in finančnem poslovodenju ugotavlja, da je bila načrtovana revizija službe za notranjo revizijo o podpornih procesih za vzpostavitev letnega delovnega programa s poudarkom na poslovnem informacijskem sistemu prestavljena v leto 2011; zato poziva center, naj organ za podelitev razrešnice obvesti o ugotovitvah službe za notranjo revizijo;

                  21.

                  na podlagi podatkov centra ugotavlja tudi, da služba za notranjo revizijo ob koncu leta 2010 ni prišla do kritičnih ugotovitev; vendar pa je bilo šest pomembnih ugotovitev še odprtih; je prejel obvestilo centra, da se štiri priporočila navezujejo na obveščanje o zdravju, kazalnike uspešnosti, kontrolne sezname, ki jih uporabljajo finančni akterji, in oceno stroškov sej centra; poziva center, naj organ za razrešnico obvesti o preostalih dveh priporočilih, ki jih mora center še izvesti;

                  22.

                  opozarja na priporočila iz prejšnjih poročil o razrešnici, navedena v Prilogi k tej resoluciji;

                  23.

                  sporoča, da so druge ugotovitve, ki spremljajo sklep o razrešnici in so horizontalne narave, zbrane v resoluciji z dne 10. maja 2012 (6) o uspešnosti, finančnem upravljanju in nadzoru agencij.

         (1)  UL C 366, 15.12.2011, str. 122.

         (2)  UL L 248, 16.9.2002, str. 1.

         (3)  UL L 142, 30.4.2004, str. 1.

         (4)  UL L 357, 31.12.2002, str. 72.

         (5)  UL L 250, 27.9.2011, str. 145.

         (6)  Sprejeta besedila, P7_TA(2012)0164 (glej stran 388 tega Uradnega lista).

      PRILOGA

         PRIPOROČILA EVROPSKEGA PARLAMENTA IZ PREJŠNJIH LET

                  Evropski center za preprečevanje in obvladovanje bolezni

                  2006

                  2007

                  2008

                  2009

                  Uspešnost/javna naročila

                              —

                              Pravila o javnih naročilih se ne izvajajo strogo: pomanjkanje jasnih meril za izbor; napačen izbor postopka; nespoštovanje postopka, navedenega v obvestilu o javnem naročilu; nezadostna dokumentacija postopka

                  ni podatkov

                              —

                              Poziva center, naj prikaže dejavnosti, opravljene v letu, za katero se podeljuje razrešnica, in v prejšnjih proračunskih letih, da bo lahko organ za razrešnico učinkoviteje ocenil uspešnost centra od enega leta do naslednjega

                              —

                              Brez dogovora centra in švedske vlade o sedežu, saj je bilo še veliko nerešenih vprašanj, o katerih se je še bilo treba pogajati

                              —

                              Poziva center, naj prikaže jasno primerjavo dejavnosti, ki so bile opravljene skozi leto in za katere se podeli razrešnica, in dejavnosti v prejšnjem proračunskem letu

                  Prenos proračunskih sredstev

                              —

                              Načelo enoletnosti ni bilo dosledno upoštevano: skoraj 45 % obveznosti, sprejetih med letom, je bilo prenesenih. Poleg tega so bili v drugi polovici leta 2006 opravljeni številni prenosi → nenatančne ocene o kadrovskih potrebah

                              —

                              Načelo enoletnosti ni bilo dosledno upoštevano: pomanjkljivosti pri načrtovanju, spremljanju in kasnejšem izvrševanju proračuna centra

                              —

                              Pri odločanju o proračunskih spremembah ni bila opravljena ocena njihovega vpliva na delovni program in doseganje ciljev

                              —

                              Načelo enoletnosti ni bilo dosledno upoštevano: pomanjkljivosti pri načrtovanju in kasnejšem izvrševanju proračuna centra

                              —

                              Poziva Komisijo, naj preuči načine za zagotovitev izvajanja načela upravljanja denarnih sredstev na podlagi potreb → center daljša obdobja ohranja izjemno velike denarne rezerve (31. decembra 2008: 16 705 091 EUR)

                              —

                              Poziva center, naj organ za razrešnico obvesti o ukrepih, ki jih je sprejel za odpravo pomanjkljivosti. Visoka stopnja prenosov, ki ima negativen vpliv na izvrševanje proračuna in je v nasprotju z načelom enoletnosti

                  Človeški viri

                  ni podatkov

                  ni podatkov

                              —

                              Pomanjkljivosti pri načrtovanju postopkov zaposlovanja

                  ni podatkov

                  Notranja revizija

                              —

                              Pravne obveznosti so bile sprejete brez predhodnih proračunskih obveznosti, kar predstavlja kršitev finančne uredbe

                              —

                              Center ni upošteval finančne uredbe in načela gospodarnosti: leta 2007 je center plačal 500 000 EUR za obnovo glavne stavbe, kar je bila posledica sporazuma med centrom in lastnikom stavbe. Takšen sporazum ni določal vrste del, ki jih je bilo treba opraviti, ali rokov in pogojev plačila

                              —

                              Center ni celovito izpolnil svoje obveze, naj organu za razrešnico posreduje poročilo svojega direktorja, v katerem je povzetek števila notranjih revizij, ki jih je izvedel notranji revizor

                              —

                              Center ni celovito izpolnil svoje obveznosti, naj organu za razrešnico posreduje poročilo svojega direktorja, v katerem je povzeta vsebina priporočil službe za notranji nadzor


title: 2012/193/EU: Sklep Sveta z dne 13. marca 2012 o sklenitvi Dogovora med Evropsko unijo ter Republiko Islandijo, Kneževino Lihtenštajn, Kraljevino Norveško in Švicarsko konfederacijo o sodelovanju teh držav pri delu odborov, ki Evropski komisiji pomagajo pri izvajanju njenih izvršilnih pooblastil v zvezi z izvajanjem, uporabo in razvojem schengenskega pravnega reda v imenu Unije#Dogovor med Evropsko unijo ter Republiko Islandijo, Kneževino Lihtenštajn, Kraljevino Norveško in Švicarsko konfederacijo o sodelovanju teh držav pri delu odborov, ki Evropski komisiji pomagajo pri izvajanju njenih izvršilnih pooblastil v zvezi z izvajanjem, uporabo in razvojem schengenskega pravnega reda#Skupna izjava pogodbenic o posebni pridružitvi k izvajanju, uporabi in razvoju schengenskega pravnega reda

text:
               13.4.2012

               SL

               Uradni list Evropske unije

               L 103/3

         SKLEP SVETA
   z dne 13. marca 2012
   o sklenitvi Dogovora med Evropsko unijo ter Republiko Islandijo, Kneževino Lihtenštajn, Kraljevino Norveško in Švicarsko konfederacijo o sodelovanju teh držav pri delu odborov, ki Evropski komisiji pomagajo pri izvajanju njenih izvršilnih pooblastil v zvezi z izvajanjem, uporabo in razvojem schengenskega pravnega reda v imenu Unije
   (2012/193/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti členov 74, 77 in 79 v povezavi s členom 218(6)(a) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               Po tem, ko je Komisija 15. maja 2006 za to dobila pooblastilo, so bila zaključena pogajanja z Republiko Islandijo, Kneževino Lihtenštajn, Kraljevino Norveško in Švicarsko konfederacijo o sodelovanju teh držav pri delu odborov, ki Komisiji pomagajo pri izvajanju njenih izvršilnih pooblastil v zvezi z izvajanjem, uporabo in razvojem schengenskega pravnega reda.

               (2)

               V skladu s Sklepom Sveta 2012/192/EU (1) in s pridržkom njegove poznejše sklenitve je bil Dogovor med Evropsko unijo ter Republiko Islandijo, Kneževino Lihtenštajn, Kraljevino Norveško in Švicarsko konfederacijo o sodelovanju teh držav pri delu odborov, ki Evropski komisiji pomagajo pri izvajanju njenih izvršilnih pooblastil v zvezi z izvajanjem, uporabo in razvojem schengenskega pravnega reda (v nadaljnjem besedilu: Dogovor), podpisan v imenu Evropske unije dne 22. septembra 2011.

               (3)

               Dogovor bi bilo treba skleniti.

               (4)

               Ta sklep ne vpliva na stališče Združenega kraljestva v skladu s Protokolom o schengenskem pravnem redu, vključenem v okvir Evropske unije, ki je priložen Pogodbi o Evropski uniji in Pogodbi o delovanju Evropske unije, in v skladu s Sklepom Sveta 2000/365/ES z dne 29. maja 2000 o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda (2).

               (5)

               Ta sklep ne vpliva na stališče Irske v skladu s Protokolom o schengenskem pravnem redu, vključenem v okvir Evropske unije, ki je priložen Pogodbi o Evropski uniji in Pogodbi o delovanju Evropske unije, in v skladu s Sklepom Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (3).

               (6)

               Ta sklep ne vpliva na stališče Danske, v skladu s Protokolom o stališču Danske, ki je priložen Pogodbi o Evropski uniji in Pogodbi o delovanju Evropske unije –

         SPREJEL NASLEDNJI SKLEP:
   Člen 1
   Dogovor med Evropsko unijo ter Republiko Islandijo, Kneževino Lihtenštajn, Kraljevino Norveško in Švicarsko konfederacijo o sodelovanju teh držav pri delu odborov, ki Evropski komisiji pomagajo pri izvajanju njenih izvršilnih pooblastil v zvezi z izvajanjem, uporabo in razvojem schengenskega pravnega reda (v nadaljnjem besedilu: Dogovor), in priložena Skupna izjava se odobrita v imenu Unije.
   Besedilo Dogovora je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Unije deponira(-jo) instrument o odobritvi iz člena 7(4) Dogovora in s tem izrazi(-jo) soglasje Unije o tem, da je navedeni dogovor zanjo zavezujoč.
   Člen 3
   Ta sklep začne veljati na dan objave v Uradnem listu Evropske unije.

      V Bruslju, 13. marca 2012

            Za Svet

            Predsednica

         M. VESTAGER

      (1)  Glej stran 1 tega Uradnega lista.

      (2)  UL L 131, 1.6.2000, str. 43.

      (3)  UL L 64, 7.3.2002, str. 20.

      DOGOVOR
      med Evropsko unijo ter Republiko Islandijo, Kneževino Lihtenštajn, Kraljevino Norveško in Švicarsko konfederacijo o sodelovanju teh držav pri delu odborov, ki Evropski komisiji pomagajo pri izvajanju njenih izvršilnih pooblastil v zvezi z izvajanjem, uporabo in razvojem schengenskega pravnega reda
      EVROPSKA UNIJA
      ter
      REPUBLIKA ISLANDIJA
      (v nadaljnjem besedilu: Islandija),
      KNEŽEVINA LIHTENŠTAJN
      (v nadaljnjem besedilu: Lihtenštajn),
      KRALJEVINA NORVEŠKA
      (v nadaljnjem besedilu: Norveška) in
      ŠVICARSKA KONFEDERACIJA
      (v nadaljnjem besedilu: Švica)
      (v nadaljnjem besedilu skupaj: pridružene države) SO SE –
      OB UPOŠTEVANJU Sporazuma, sklenjenega 18. maja 1999 med Svetom Evropske unije in Republiko Islandijo ter Kraljevino Norveško o pridružitvi obeh k izvajanju, uporabi in razvoju schengenskega pravnega reda (v nadaljnjem besedilu: Pridružitveni sporazum z Islandijo in Norveško),
      OB UPOŠTEVANJU Sporazuma, podpisanega 26. oktobra 2004 med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (v nadaljnjem besedilu: Pridružitveni sporazum s Švico),
      OB UPOŠTEVANJU Protokola, podpisanega 28. februarja 2008 med Evropsko unijo, Evropsko skupnostjo, Švicarsko konfederacijo in Kneževino Lihtenštajn o pristopu Kneževine Lihtenštajn k Sporazumu med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (v nadaljnjem besedilu: Pridružitveni protokol z Lihtenštajnom),
      OB UPOŠTEVANJU Sporazuma v obliki izmenjave pisem, sklenjenega 18. maja 1999 med Svetom Evropske unije ter Republiko Islandijo in Kraljevino Norveško o odborih, ki pomagajo Evropski komisiji pri izvajanju njenih izvršilnih pooblastil,
      OB UPOŠTEVANJU Sporazuma v obliki izmenjave pisem, podpisanega 26. oktobra 2004 med Svetom Evropske unije in Švicarsko konfederacijo o odborih, ki pomagajo Evropski komisiji pri izvajanju njenih izvršilnih pooblastil,
      OB UPOŠTEVANJU Izjave k Pridružitvenemu protokolu z Lihtenštajnom, podpisane 28. februarja 2008, o sodelovanju v odborih, ki pomagajo Evropski komisiji pri izvajanju njenih izvršilnih pooblastil,
      GLEDE NA to, da se novi akti ali ukrepi schengenskega pravnega reda, ki jih sprejme Evropska komisija (v nadaljnjem besedilu: Komisija), pri izvajanju svojih izvršilnih pooblastil in za katere so bili uporabljeni postopki, določeni v tem dogovoru, uporabljajo sočasno za Evropsko unijo in njene zadevne države članice ter pridružene države,
      GLEDE NA potrebo, da se zagotovita uporaba in enotno izvajanje novih aktov ali ukrepov schengenskega pravnega reda, ki zahtevata sodelovanje pridruženih držav pri delu odborov, ki Komisiji pomagajo pri izvajanju njenih izvršilnih pooblastil, kadar se sprejemajo odločitve o aktih ali ukrepih, ki pomenijo razvoj schengenskega pravnega reda,
      KER se v pridružitvenih sporazumih ne obravnavajo podrobna pravila za sodelovanje pridruženih držav pri delu odborov, ki Komisiji pomagajo pri izvajanju njenih izvršilnih pooblastil, kadar se sprejemajo odločitve o aktih ali ukrepih, ki pomenijo razvoj schengenskega pravnega reda,
      KER je sodelovanje Republike Islandije, Kraljevine Norveške in Kneževine Lihtenštajn v odboru, ki Komisiji pomaga pri izvajanju njenih izvršilnih pooblastil, ustanovljenem z Direktivo Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov (1), sedaj predvideno v Sporazumu o Evropskem gospodarskem prostoru, medtem ko je sodelovanje Švicarske konfederacije v tem odboru predvideno v izmenjavi pisem, ki so priložena Pridružitvenemu sporazumu s Švico –
      DOGOVORILE O NASLEDNJEM:
      Člen 1
      Ta dogovor se uporablja za akte ali ukrepe, s katerimi se spreminja ali dopolnjuje schengenski pravni red in jih je Komisija sprejela pri izvajanju svojih izvršilnih pooblastil v zvezi z izvajanjem, uporabo in razvojem schengenskega pravnega reda.
      Člen 2
      1.   Pridružene države se kot opazovalke vključijo v delo odborov iz Priloge k temu dogovoru, ki Komisiji pomagajo pri izvajanju njenih izvršilnih pooblastil v zvezi z izvajanjem, uporabo in razvojem schengenskega pravnega reda (v nadaljnjem besedilu: schengenski komitološki odbori).
      2.   Ko je z novim aktom, s katerim se spreminja ali nadgrajuje schengenski pravni red, ustanovljen nov odbor, ki Komisiji pomaga pri izvajanju njenih izvršilnih pooblastil, se pridružene države vključijo v delo tega odbora, ko začne veljati akt, s katerim je odbor ustanovljen.
      3.   Komisija redno posodablja seznam schengenskih komitoloških odborov in ga objavi v Uradnem listu Evropske unije.
      Člen 3
      1.   Predstavniki pridruženih držav se vključijo v delo schengenskih komitoloških odborov, kot je opisano v tem členu.
      2.   Pridružene države imajo v schengenskih komitoloških odborih možnost:

                  —

                  pojasniti težave, s katerimi se srečujejo pri določenem aktu ali ukrepu v zvezi z izvajanjem, uporabo ali razvojem schengenskega pravnega reda, ali odzvati se na težave, s katerimi se srečujejo druge delegacije,

                  —

                  izraziti svoja stališča do kakršnih koli vprašanj v zvezi s pripravo in razvojem določb, ki jih zadevajo, ali njihovem izvajanju.

            3.   Pridružene države imajo v schengenskih komitoloških odborih pravico dajati predloge. Komisija lahko po razpravi take predloge preuči, da bi oblikovala predlog ali prevzela pobudo.
      4.   Pridružene države ne sodelujejo pri glasovanju schengenskih komitoloških odborov in se med glasovanjem odborov umaknejo.
      5.   Kadar se skličejo sestanki schengenskih komitoloških odborov, pridružene države prejmejo dnevne rede, osnutke ukrepov, glede katerih so zaprošene za mnenje, in vse druge ustrezne delovne dokumente, in sicer sočasno z državami članicami EU.
      6.   Načela in pogoji glede dostopa javnosti do dokumentov schengenskih komitoloških odborov so enaki kot načela in pogoji, ki se uporabljajo za dokumente Komisije (2).
      7.   Za namen uporabe tega dogovora in pri določanju postopkovnih vidikov schengenskih komitoloških odborov se navede sklicevanje na ta člen.
      Člen 4
      Komisija se pri oblikovanju predlogov, s katerimi se spreminjajo ali nadgrajujejo določbe schengenskega pravnega reda, neformalno posvetuje s strokovnjaki pridruženih držav, tako kakor se pri oblikovanju predlogov posvetuje s strokovnjaki držav članic Evropske unije (v nadaljnjem besedilu: države članice).
      Člen 5
      1.   Nove akte ali ukrepe, ki pomenijo razvoj schengenskega pravnega reda, sprejmejo pristojne institucije Evropske unije (3).
      Ob upoštevanju odstavka 3,

                  —

                  taki akti ali ukrepi začnejo veljati sočasno za Evropsko unijo in njene zadevne države članice ter za pridružene države, razen če je v teh aktih ali ukrepih izrecno drugače navedeno,

                  —

                  s sprejetjem takih aktov ali ukrepov v vsaki pridruženi državi nastanejo pravice in obveznosti med navedeno pridruženo državo na eni strani ter Evropsko unijo in tistimi njenimi državami članicami, ki jih ti akti in ukrepi zavezujejo, na drugi strani.

            2.   Sprejetje aktov ali ukrepov iz odstavka 1, za katere so bili uporabljeni postopki, določeni v tem dogovoru, se sporoči pridruženim državam.
      Sprejetje aktov ali ukrepov iz odstavka 1 pridruženim državam sporoči generalni sekretariat Komisije s sklicevanjem na ta člen, če se o sprejetju teh aktov ali ukrepov uradno obvesti države članice.
      Če generalni sekretariat Komisije držav članic uradno ne obvesti o sprejetju aktov ali ukrepov iz odstavka 1, sprejetje teh aktov ali ukrepov pridruženim državam sporoči generalni direktorat Komisije, pristojen za sprejetje zadevnih aktov ali ukrepov, s sklicevanjem na ta člen.
      3.   Vsaka pridružena država samostojno odloči, ali bo sprejela vsebino aktov ali ukrepov iz odstavka 1 in jih izvajala v svojem notranjem pravnem redu. O teh odločitvah se Komisijo uradno obvesti v 30 dneh od dneva, ko Komisija sporoči zadevne akte ali ukrepe.
      Za sprejetje aktov in ukrepov iz odstavka 1 s strani pridruženih držav in posledice njihovega nesprejetja se uporabljajo naslednje določbe:

                  —

                  Islandija in Norveška: člen 8 Pridružitvenega sporazuma z Islandijo in Norveško,

                  —

                  Švica: člen 7 Pridružitvenega sporazuma s Švico,

                  —

                  Lihtenštajn: člen 5 Pridružitvenega protokola z Lihtenštajnom.

            Člen 6
      1.   Kar zadeva upravne stroške, povezane z izvajanjem tega dogovora, pridružene države letno prispevajo v splošni proračun Evropske unije v skladu z deležem bruto domačega proizvoda svoje države glede na bruto domači proizvod vseh sodelujočih držav znesek 500 000 EUR, ob upoštevanju letne prilagoditve glede na stopnjo inflacije v Evropski uniji.
      Znesek 500 000 EUR se prilagodi z izmenjavo pisem, če tako zahteva razvoj števila schengenskih komitoloških odborov, v katerih sodelujejo pridružene države, ali pogostost sestankov.
      2.   Potni stroški predstavnikov, ki sodelujejo na sestankih schengenskih komitoloških odborov, se ne povrnejo.
      Člen 7
      1.   Generalni sekretar Sveta Evropske unije opravlja naloge depozitarja tega dogovora.
      2.   Evropska unija in pridružene države ta dogovor odobrijo v skladu z notranjimi postopki.
      3.   Za začetek veljavnosti tega dogovora, je potrebna odobritev Evropske unije in vsaj ene pridružene države.
      4.   Ta dogovor začne veljati med Evropsko unijo in zadevno pridruženo državo prvi dan drugega meseca po deponiranju zadevnega instrumenta o odobritvi ali ratifikaciji pri depozitarju.
      5.   Za Lihtenštajn začne ta dogovor veljati šele, ko začne veljati Pridružitveni protokol z Lihtenštajnom.
      Člen 8
      1.   Za Norveško in Islandijo ta dogovor preneha veljati, ko preneha veljati zadevni pridružitveni sporazum z Islandijo ali Norveško.
      2.   Za Švico ta dogovor preneha veljati, ko preneha veljati Pridružitveni sporazum s Švico.
      3.   Za Lihtenštajn ta dogovor preneha veljati, ko preneha veljati Pridružitveni protokol z Lihtenštajnom.
      4.   Depozitar je o prenehanju veljavnosti uradno obveščen.
      Člen 9
      Ta dogovor in Skupna izjava sta sestavljena v enem izvirniku v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem, islandskem in norveškem jeziku, pri čemer so besedila v vseh teh jezikih enako verodostojna.

         Съставено в Брюксел на двадесет и втори септември две хиляди и единадесета година.
         Hecho en Bruselas, el veintidós de septiembre de dos mil once.
         V Bruselu dne dvacátého druhého září dva tisíce jedenáct.
         Udfærdiget i Bruxelles den toogtyvende september to tusind og elleve.
         Geschehen zu Brüssel am zweiundzwanzigsten September zweitausendelf.
         Kahe tuhande üheteistkümnenda aasta septembrikuu kahekümne teisel päeval Brüsselis.
         Έγινε στις Βρυξέλλες, στις είκοσι δύο Σεπτεμβρίου δύο χιλιάδες έντεκα.
         Done at Brussels on the twenty-second day of September in the year two thousand and eleven.
         Fait à Bruxelles, le vingt-deux septembre deux mille onze.
         Fatto a Bruxelles, addì ventidue settembre duemilaundici.
         Briselē, divi tūkstoši vienpadsmitā gada divdesmit otrajā septembrī.
         Priimta du tūkstančiai vienuoliktų metų rugsėjo dvidešimt antrą dieną Briuselyje.
         Kelt Brüsszelben, a kétezer-tizenegyedik év szeptember huszonkettedik napján.
         Magħmul fi Brussell, fit-tnejn u għoxrin jum ta' Settembru tas-sena elfejn u ħdax.
         Gedaan te Brussel, de tweeëntwintigste september tweeduizend elf.
         Sporządzono w Brukseli dnia dwudziestego drugiego września roku dwa tysiące jedenastego.
         Feito em Bruxelas, em vinte e dois de setembro de dois mil e onze.
         Întocmit la Bruxelles la douăzeci și doi septembrie două mii unsprezece.
         V Bruseli dňa dvadsiateho druhého septembra dvetisícjedenásť.
         V Bruslju, dne dvaindvajsetega septembra leta dva tisoč enajst.
         Tehty Brysselissä kahdentenakymmenentenätoisena päivänä syyskuuta vuonna kaksituhattayksitoista.
         Som skedde i Bryssel den tjugoandra september tjugohundraelva.
         Gjört í Brussel þann tuttugasta og annan september árið tvö þúsund og ellefu.
         Utferdiget i Brussel den tjueandre september to tusen og elleve.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            Fyrir hönd lýðveldisins Íslands

            Für das Fürstentum Liechtenstein

            For Kongeriket Norge

            Für die Schweizerische Eidgenossenschaft
            Pour la Confédération suisse
            Per la Confederazione svizzera

         (1)  UL L 281, 23.11.1995, str. 31.

         (2)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, 31.5.2001, str. 43).

         (3)  Komisija v trenutku podpisa tega dogovora te akte ali ukrepe sprejme v skladu z Uredbo (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije, (UL L 55, 28.2.2011, str. 13) ali jih sprejme v skladu s členom 5a Sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (UL L 184, 17.7.1999, str. 23), kakor je bil nazadnje spremenjen s Sklepom Sveta 2006/512/ES z dne 17. julija 2006 (UL L 200, 22.7.2006, str. 11).

         PRILOGA
         Seznam obstoječih odborov, ki Evropski komisiji pomagajo pri izvajanju njenih izvršilnih pooblastil v zvezi z izvajanjem, uporabo in razvojem schengenskega pravnega reda:

                     —

                     odbor, ustanovljen z Uredbo Sveta (ES) št. 1683/95 z dne 29. maja 1995 o enotni obliki za vizume (1),

                     —

                     odbor, ustanovljen z Uredbo (ES) št. 1987/2006 Evropskega parlamenta in Sveta z dne 20. decembra 2006 o vzpostavitvi, delovanju in uporabi druge generacije schengenskega informacijskega sistema (SIS II) (2) in Sklepom Sveta 2007/533/PNZ z dne 12. junija 2007 o vzpostavitvi, delovanju in uporabi druge generacije schengenskega informacijskega sistema (SIS II) (3); ta odbor Komisiji pomaga tudi pri uporabi naslednjih pravnih instrumentov:

                                 —

                                 Uredbe (ES) št. 767/2008 Evropskega parlamenta in Sveta z dne 9. julija 2008 o vizumskem informacijskem sistemu (VIS) in izmenjavi podatkov med državami članicami o vizumih za kratkoročno prebivanje (Uredba VIS) (4),

                                 —

                                 Uredbe Sveta (ES) št. 1104/2008 z dne 24. oktobra 2008 o migraciji s schengenskega informacijskega sistema (SIS 1+) na drugo generacijo schengenskega informacijskega sistema (SIS II) (5),

                                 —

                                 Sklepa Sveta 2008/839/PNZ z dne 24. oktobra 2008 o migraciji s schengenskega informacijskega sistema (SIS 1+) na drugo generacijo schengenskega informacijskega sistema (SIS II) (6),

                     —

                     odbor, ustanovljen s Sklepom Sveta 2004/201/PNZ z dne 19. februarja 2004 o postopkih za spremembo Priročnika Sirene (7) in Uredbo Sveta (ES) št. 378/2004 z dne 19. februarja 2004 o postopkih za spremembo Priročnika Sirene (8) – za pomoč Evropski komisiji pri spremembi Priročnika Sirene,

                     —

                     odbor, ustanovljen z Odločbo Sveta 2005/267/ES z dne 16. marca 2005 o vzpostavitvi varnega spletno podprtega informacijskega in usklajevalnega omrežja, namenjenega službam držav članic za migracije (9),

                     —

                     odbor, ustanovljen z Uredbo (ES) št. 562/2006 Evropskega parlamenta in Sveta z dne 15. marca 2006 o Zakoniku Skupnosti o pravilih, ki urejajo gibanje oseb prek meja (Zakonik o schengenskih mejah) (10) – za pomoč Evropski komisiji na področju zunanjih meja,

                     —

                     odbor za „Solidarnost in upravljanje migracijskih tokov“, ustanovljen z Odločbo št. 574/2007/ES Evropskega parlamenta in Sveta z dne 23. maja 2007 o ustanovitvi Sklada za zunanje meje za obdobje 2007–2013 v okviru splošnega programa „Solidarnost in upravljanje migracijskih tokov“ (11),

                     —

                     odbor, ustanovljen z Uredbo (ES) št. 810/2009 Evropskega parlamenta in Sveta z dne 13. julija 2009 o vizumskem zakoniku Skupnosti (Vizumski zakonik) (12) – „Vizumski odbor“.

            (1)  UL L 164, 14.7.1995, str. 1.

            (2)  UL L 381, 28.12.2006, str. 4.

            (3)  UL L 205, 7.8.2007, str. 63.

            (4)  UL L 218, 13.8.2008, str. 60.

            (5)  UL L 299, 8.11.2008, str. 1.

            (6)  UL L 299, 8.11.2008, str. 43.

            (7)  UL L 64, 2.3.2004, str. 45.

            (8)  UL L 64, 2.3.2004, str. 5.

            (9)  UL L 83, 1.4.2005, str. 48.

            (10)  UL L 105, 13.4.2006, str. 1.

            (11)  UL L 144, 6.6.2007, str. 22.

            (12)  UL L 243, 15.9.2009, str. 1.

      SKUPNA IZJAVA POGODBENIC O POSEBNI PRIDRUŽITVI K IZVAJANJU, UPORABI IN RAZVOJU SCHENGENSKEGA PRAVNEGA REDA
      Pogodbenice skupno izjavljajo, da se posebna pridružitev Republike Islandije, Kneževine Lihtenštajn, Kraljevine Norveške in Švicarske konfederacije k izvajanju, uporabi in razvoju schengenskega pravnega reda ne šteje za pravni ali politični precedenčni primer za nobeno drugo področje sodelovanja med Evropsko unijo in temi državami.


title: 2012/555/EU: Sklep Evropskega parlamenta z dne 10. maja 2012 o razrešnici glede izvrševanja splošnega proračuna Evropske unije za proračunsko leto 2010, oddelek V – Računsko sodišče#Resolucija Evropskega parlamenta z dne 10. maja 2012 s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2010, oddelek V – Računsko sodišče

text:
               17.10.2012

               SL

               Uradni list Evropske unije

               L 286/104

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja splošnega proračuna Evropske unije za proračunsko leto 2010, oddelek V – Računsko sodišče
   (2012/555/EU)
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2010 (1),

               —

               ob upoštevanju zaključnega računa Evropske unije za proračunsko leto 2010 (COM(2011) 473 – C7-0260/2011) (2),

               —

               ob upoštevanju letnega poročila Računskega sodišča organu za podelitev razrešnice o opravljenih notranjih revizijah v letu 2010,

               —

               ob upoštevanju letnega poročila Računskega sodišča o izvrševanju proračuna za proračunsko leto 2010 z odgovori institucij (3),

               —

               ob upoštevanju izjave o zanesljivosti (4) računovodskih izkazov ter zakonitosti in pravilnosti z izkazi povezanih transakcij, ki jo predloži Računsko sodišče za proračunsko leto 2010 v skladu s členom 287 Pogodbe o delovanju Evropske unije,

               —

               ob upoštevanju člena 314(10) ter členov 317, 318 in 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), ter zlasti členov 50, 86, 145, 146 in 147 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0091/2012),

               1.

               podeli razrešnico generalnemu sekretarju Računskega sodišča glede izvrševanja proračuna Računskega sodišča za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropske unije, Računskemu sodišču, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL L 64, 12.3.2010.

      (2)  UL C 332, 14.11.2011, str. 1.

      (3)  UL C 326, 10.11.2011, str. 1.

      (4)  UL C 332, 14.11.2011, str. 134.

      (5)  UL L 248, 16.9.2002, str. 1.

      RESOLUCIJA EVROPSKEGA PARLAMENTA
      z dne 10. maja 2012
      s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2010, oddelek V – Računsko sodišče
      EVROPSKI PARLAMENT,

                  —

                  ob upoštevanju splošnega proračuna Evropske unije za proračunsko leto 2010 (1),

                  —

                  ob upoštevanju zaključnega računa Evropske unije za proračunsko leto 2010 (COM(2011) 473 – C7-0260/2011) (2),

                  —

                  ob upoštevanju letnega poročila Računskega sodišča organu za podelitev razrešnice o opravljenih notranjih revizijah v letu 2010,

                  —

                  ob upoštevanju letnega poročila Računskega sodišča o izvrševanju proračuna za proračunsko leto 2010 z odgovori institucij (3),

                  —

                  ob upoštevanju izjave o zanesljivosti (4) računovodskih izkazov ter zakonitosti in pravilnosti z izkazi povezanih transakcij, ki jo predloži Računsko sodišče za proračunsko leto 2010 v skladu s členom 287 Pogodbe o delovanju Evropske unije,

                  —

                  ob upoštevanju člena 314(10) ter členov 317, 318 in 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), ter zlasti členov 50, 86, 145, 146 in 147 Uredbe,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor (A7-0091/2012),

                  1.

                  poudarja, da je revizijo računovodskih izkazov Računskega sodišča za leto 2010 izvedel zunanji revizor; ugotavlja, da je neodvisni revizor v svojem poročilu prišel do naslednjega zaključka: „Po mnenju revizorja, računovodski izkazi predstavljajo pošteno sliko finančnega stanja Računskega sodišča na dan 31. decembra 2010 ter njegovih denarnih tokov za proračunsko leto, ki se je takrat končalo, v skladu z Uredbo Sveta (ES, Euratom) št. 1605/2002 z dne 25. junija 2002, Uredbo Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje navedene uredbe Sveta ter v skladu z računovodskimi pravili Evropske unije (6)“;

                  2.

                  vendar ugotavlja, da gre za „klasično“ revizijo, ki preverja, ali so bile „[…] finančne transakcije pravilno evidentirane in razkrite, zakonito in pravilno izvršene ter upravljane tako, da so zagotovljene gospodarnost, učinkovitost in uspešnost“ (Poročilo neodvisnega revizorja, točka 1, tretja alinea); želi, da prihodnje revizije upoštevajo kazalnike uspešnosti in cilje;

                  3.

                  zahteva, da se izboljša kakovost povzetka glede števila in vrst opravljenih notranjih revizij kot tudi glede priporočil in sprejetih ukrepov na podlagi teh priporočil; zahteva tudi, naj bo ta povzetek bolj informativne narave in bolj primeren;

                  4.

                  ugotavlja, da je Računsko sodišče leta 2010 razpolagalo z odobritvami za prevzem obveznosti v skupnem znesku 148 600 000 EUR (188 000 000 EUR leta 2009) in da je stopnja izvrševanja teh odobritev bila 93 % (92,1 % leta 2009); poudarja, da je proračun Računskega sodišča zgolj upravni, saj porabi 80 % sredstev za zaposlene v instituciji, 20 % pa za stavbe, pohištvo, opremo in razne odhodke iz poslovanja;

                  5.

                  ugotavlja, da se je stopnja izvrševanja v okviru naslova 1 „Zaposleni v instituciji“ povečala s 87,6 % leta 2009 na 92,3 % leta 2011; ugotavlja, da je bilo leta 2010 porabljenih 98 % sredstev v okviru naslova 2 „Stavbe, pohištvo, oprema in razni odhodki iz poslovanja“;

                  6.

                  pozdravlja, da je Računsko sodišče z reorganizacijo zmanjšalo letne stroške varnostnih služb za 500 000 EUR, kar je hkrati omogočilo učinkovitejše zagotavljanje storitev in boljši nadzor tveganj;

                  7.

                  poziva Evropski urad za boj proti goljufijam (OLAF), naj pospeši preiskavo, povezano z navedbami o nepravilnostih, o katerih mu je poročalo Računsko sodišče leta 2010;

                  8.

                  pozdravlja, da je Računsko sodišče že pregledalo kodeks ravnanja svojih članov in da ta sedaj predvideva internetno objavo izjav o finančnih interesih članov;

                  9.

                  je seznanjen z dejstvom, da je Računsko sodišče leta 2010 objavilo dve letni poročili, 40 posebnih letnih poročil (leta 2009: 37), 14 posebnih poročil (leta 2009: 18) in šest mnenj (leta 2009: 1); toplo priporoča, naj Računsko sodišče v razumnem času oceni učinke svojih zaključkov iz posebnih poročil ter njihovo izvajanje, ter o svojih ugotovitvah obvesti Odbor za proračunski nadzor;

                  10.

                  meni, da je preprečevanje in ugotavljanje navzkrižja interesov bistveno za pravilno uporabo sredstev ter za zaupanje javnosti v institucije Unije; do konca junija 2012 pričakuje posebno poročilo Računskega sodišča o upravljanju navzkrižij interesov v Evropski agenciji za varnost v letalstvu, Evropski agenciji za kemikalije, Evropski agenciji za varnost hrane in Evropski agenciji za zdravila, kot je bilo načrtovano;

                  11.

                  pozdravlja strokovno in vljudno sodelovanje med Računskim sodiščem in Odborom za proračunski nadzor; glede tega pozdravlja ukrepe Računskega sodišča za izboljšanje svoje vloge na prošnjo Parlamenta, da bi imel širši in globlji vpliv in bi tako njegova mnenja in poročila postala učinkovitejša in koristnejša ter njegovi sistemi in postopki zanesljivejši, s čimer bi se okrepile sinergije med obema institucijama;

                  12.

                  pozdravlja dobro sodelovanje med Računskim sodiščem in Odborom za proračunski nadzor pri postopku razrešnice za skupna podjetja za proračunsko leto 2010; poziva Računsko sodišče, naj organu za podelitev razrešnice zagotovi posebno poročilo o učinkovitosti ustanovitve skupnih podjetij in o njihovi dodani vrednosti za učinkovito izvajanje raziskovalnih programov, programov za tehnološki razvoj in demonstracijskih programov Unije;

                  13.

                  opozarja, da je Računsko sodišče sprejelo revizijsko strategijo za obdobje 2009–2012, v kateri je opredelilo naslednje cilje: (1) doseči največji možni učinek revizij in (2) povečati učinkovitost s čim boljšo uporabo virov; z zadovoljstvom ugotavlja, da je Računsko sodišče v letu 2010 uresničilo naslednje prednostne naloge (7):

                              —

                              dosežen je bil cilj priprave od 12 do 15 poročil s področja revizije smotrnosti poslovanja letno,

                              —

                              razviti so bili novi izdelki, in sicer dokument o tveganju in izzivih za novo Komisijo (Mnenje št. 1/2010) in nov sistem, ki je bil vzpostavljen za poročanje o ukrepanju po priporočilih Sodišča od leta 2012 naprej,

                              —

                              spremenjena so bila notranja pravila Sodišča zaradi racionalizacije odločanja z uvedbo senatov in okrepitev upravljanja,

                              —

                              pripravljen je bil poln sklop kazalnikov uspešnosti,

                              —

                              izboljšan je bil nadaljnji razvoj pristopa, ki se uporablja pri letni reviziji izvrševanja proračuna Unije (izjava o zanesljivosti), na podlagi priporočil notranje skupine za razmislek ob podpori zunanjih strokovnjakov,

                              —

                              prerazporejena so bila številna delovna mesta iz podpornih služb v revizorske;

                  14.

                  pozdravlja dejstvo, da se je število delovnih mest za revizijske naloge povečalo za 6 % (8);

                  15.

                  ugotavlja, da je Računsko sodišče leta 2010 zaposlovalo 889 uradnikov, 48 pogodbenih uslužbencev in 17 napotenih nacionalnih strokovnjakov; 557 uslužbencev je bilo dodeljenih revizijskim senatom, od tega 123 kabinetom članov; želi, da je v letnem poročilu o dejavnostih v prihodnje na voljo podrobna razpredelnica o vseh človeških virih, s katerimi razpolaga Računsko sodišče, razporejenih po kategoriji, stopnji, spolu, sodelovanju pri poklicnem usposabljanju in po narodnosti;

                  16.

                  meni, da bi bilo treba za dodatno optimizacijo dejavnosti Računskega sodišča specializirati za revizijske naloge še večje število uradnikov Računskega sodišča, ki bi izvajali izključno te naloge; v prihodnosti pričakuje povečanje deleža uradnikov za te naloge;

                  17.

                  prav tako ugotavlja, da je Računsko sodišče skupaj izvedlo 376 misij, od tega 351 v države članice in 25 k drugim upravičencem (Francija: 52, Nemčija: 38, Združeno kraljestvo: 32, Italija: 30; Španija: 26, Nizozemska: 23, Švedska: 15, Portugalska: 14, Grčija: 13, Danska: 12; Luxembourg: 11, Madžarska: 10, Poljska: 10);

                  18.

                  poziva Računsko sodišče, naj v svoje prihodnje delovne programe vključi sistematično nadaljnje spremljanje specifičnih preteklih revizij po zadostnem časovnem presledku, da bi ocenilo dosežen napredek;

                  19.

                  je zadovoljen, da Računsko sodišče sredstva uporablja na učinkovit in uspešen način, pri čemer uporablja ključne kazalnike uspešnosti; je seznanjen s stalnim napredkom; vendar pa želi, da Računsko sodišče še poveča predstavitev prvih ugotovitev, pripravljenih v rokih (ki mu omogočajo, da z revidiranimi subjekti preveri točnost dejstev, povezanih z glavnimi ugotovitvami) (9);

                  20.

                  ugotavlja, da osnutek prihodnje finančne uredbe predvideva, da lahko agencije po posvetovanju z Računskim sodiščem imenujejo zunanjega neodvisnega revizorja, ki bo preveril, ali izvrševanje proračuna agencije sovpada z določbami finančne uredbe; ugotavlja, da bo Računsko sodišče nato za pripravo svojega mnenja upoštevalo poročilo zunanjega revizorja; ugotavlja, da je Računsko sodišče leta 2011 začelo izvajati pilotni projekt skupaj z Evropsko fundacijo za izboljšanje življenjskih in delovnih razmer (Eurofound);

                  21.

                  z zanimanjem spremlja pilotni projekt in njegove rezultate; pozdravlja koristi, ki bi jih lahko imel novi postopek zaradi racionalizacije dela Računskega sodišča; vendar meni, da je treba izid oceniti predvsem s primerjavo kazalnikov kakovosti s kazalniki časa in stroškov;

                  22.

                  spodbuja Računsko sodišče, naj pred koncem leta 2012 pripravi poglobljeno analizo nadzornih in kontrolnih sistemov v Svetu, kot je bilo omenjeno v resoluciji Parlamenta o razrešnici za leto 2009 (10) (odstavek 8);

                  23.

                  z zanimanjem pričakuje naknadni medsebojni pregled, ki ga Računsko sodišče namerava začeti leta 2012; potrjuje, da namerava pripraviti samoiniciativno poročilo o izboljšavah, ki bi jih lahko predlagalo Računsko sodišče; želi biti obveščen o izvajanju zaključkov zadnjega medsebojnega pregleda;

                  24.

                  potrjuje, da namerava predlagati pregled pravil za imenovanje kandidatov Računskega sodišča, da bi se tako izboljšali pogoji za boljše prilagajanje Računskega sodišča na sedanje in prihodnje izzive.

         (1)  UL L 64, 12.3.2010.

         (2)  UL C 332, 14.11.2011, str. 1.

         (3)  UL C 326, 10.11.2011, str. 1.

         (4)  UL C 332, 14.11.2011, str. 134.

         (5)  UL L 248, 16.9.2002, str. 1.

         (6)  UL C 267, 9.9.2011, str. 3.

         (7)  Letno poročilo o dejavnostih za leto 2010, str. 26.

         (8)  Letno poročilo o dejavnostih za leto 2010, str. 34.

         (9)  Letno poročilo o dejavnostih za leto 2010, str. 30.

         (10)  UL L 250, 27.9.2011, str. 94.


title: 2012/618/EU: Sklep Evropskega parlamenta z dne 10. maja 2012 o razrešnici glede izvrševanja proračuna Evropske agencije za okolje za proračunsko leto 2010#Resolucija Evropskega parlamenta z dne 10. maja 2012 s pripombami, ki so del sklepa o razrešnici glede izvrševanja proračuna Evropske agencije za okolje za proračunsko leto 2010

text:
               17.10.2012

               SL

               Uradni list Evropske unije

               L 286/356

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Evropske agencije za okolje za proračunsko leto 2010
   (2012/618/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske agencije za okolje za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske agencije za okolje za proračunsko leto 2010, skupaj z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,

               —

               ob upoštevanju Uredbe Sveta (EGS) št. 1210/90 z dne 7. maja 1990 o ustanovitvi Evropske agencije za okolje in Evropskega okoljskega informacijskega in opazovalnega omrežja (3), zlasti člena 13,

               —

               ob upoštevanju Uredbe (ES) št. 401/2009 Evropskega parlamenta in Sveta z dne 23. aprila 2009 o Evropski agenciji za okolje in Evropskem okoljskem informacijskem in opazovalnem omrežju (4), zlasti člena 13,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0105/2012),

               1.

               odloži sklep o podelitvi razrešnice izvršni direktorici Evropske agencije za okolje glede izvrševanja proračuna agencije za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršni direktorici Evropske agencije za okolje, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 57.

      (2)  UL L 248, 16.9.2002, str. 1.

      (3)  UL L 120, 11.5.1990, str. 1.

      (4)  UL L 126, 21.5.2009, str. 13.

      (5)  UL L 357, 31.12.2002, str. 72.

      RESOLUCIJA EVROPSKEGA PARLAMENTA
      z dne 10. maja 2012
      s pripombami, ki so del sklepa o razrešnici glede izvrševanja proračuna Evropske agencije za okolje za proračunsko leto 2010
      EVROPSKI PARLAMENT,

                  —

                  ob upoštevanju končnih letnih računovodskih izkazov Evropske agencije za okolje za proračunsko leto 2010,

                  —

                  ob upoštevanju poročila Računskega sodišča o letnih računovodskih izkazih Evropske agencije za okolje za proračunsko leto 2010, skupaj z odgovori Agencije (1),

                  —

                  ob upoštevanju priporočila Sveta z dne 21. februarja 2012 (06083/2012 – C7-0051/2012),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,

                  —

                  ob upoštevanju Uredbe Sveta (EGS) št. 1210/90 z dne 7. maja 1990 o ustanovitvi Evropske agencije za okolje in Evropskega okoljskega informacijskega in opazovalnega omrežja (3), zlasti člena 13,

                  —

                  ob upoštevanju Uredbe (ES) št. 401/2009 Evropskega parlamenta in Sveta z dne 23. aprila 2009 o Evropski agenciji za okolje in Evropskem okoljskem informacijskem in opazovalnem omrežju (4), zlasti člena 13,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), zlasti člena 94,

                  —

                  ob upoštevanju člena 77 in Priloge VI Poslovnika,

                  —

                  ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0105/2012),

                  A.

                  ker je Računsko sodišče navedlo, da je prejelo razumno zagotovilo o zanesljivosti letnih računovodskih izkazov za proračunsko leto 2010 ter o zakonitosti in pravilnosti z njimi povezanih transakcij;

                  B.

                  ker je Parlament 10. maja 2011 izvršni direktorici Evropske agencije za okolje podelil razrešnico glede izvrševanja proračuna agencije za proračunsko leto 2009 (6) in v resoluciji, ki spremlja sklep Parlamenta o razrešnici, med drugim:

                              —

                              pozval agencijo, naj si še naprej prizadeva za dodatni razvoj komunikacijskih metod, da bi povečala zanimanje medijev za svoje ugotovitve, saj bi takšni ukrepi lahko omogočili bolj transparentne delovne metode in večji interes javnosti za delo agencije,

                              —

                              izrazil zaskrbljenost nad prakso agencije, ki opravlja prenose z namenom povečanja proračunske vrstice za plačilo najemnine za prostore agencije v prvem četrtletju leta 2010, in jih izkazuje kot strošek v proračunu 2009, saj je takšna praksa v nasprotju z načelom enoletnosti,

                              —

                              pozval agencijo, naj odpravi pomanjkljivosti v postopku zaposlovanja, ki škodijo transparentnosti teh postopkov;

                  C.

                  ker je proračun agencije za leto 2010 znašal 50 600 000 EUR, kar je za 26 % več v primerjavi s proračunom za leto 2009; ker je bil v letu 2010 prispevek Unije k proračunu agencije 35 258 000 EUR, v letu 2009 (7) pa 34 560 000 EUR, kar predstavlja 2-odstotno povečanje;

                  1.

                  odloži podelitev razrešnice agenciji in pričakuje tehtne odgovore ter ukrepe glede kritičnih pripomb in zahtev;

         Upravljanje proračuna in finančno poslovodenje

                  2.

                  je seznanjen, da so ravni izvrševanja proračuna agencije pri proračunskih sredstvih, za katera so bile prevzete obveznosti, in odobritvah plačil znašale 100 % oziroma 90,75 %;

                  3.

                  iz končnih računovodskih izkazov agencije ugotavlja, da so skupna plačila agencije v proračunskem letu 2010 znašala 38 898 533,88 EUR;

                  4.

                  ugotavlja, da je agencija pet mesecev, in sicer od 22. maja 2010 do oktobra 2010, svojo stavbo pokrila z zelenim pročeljem, ki je stalo 294 641 EUR, ter da sta pogodbo izvedli podjetji Ramboll kot splošni izvajalec in Green Fortune; je presenečen, da ni bilo javnega razpisa; od direktorice agencije zahteva, naj razloži, kako sta bili podjetji izbrani za izvajalca; je seznanjen z navedbami direktorice agencije iz njenega pisma z dne 11. aprila 2012, da so bili ti stroški kriti iz proračunskih vrstic 2 1 4 0 – opremljanje prostorov (180 872 EUR) in 3 3 2 3 – komuniciranje (113 769 EUR); poudarja, da so se sredstva za prevzem obveznosti iz proračunske vrstice 2 1 4 0 povečala s 85 000 EUR na 271 049 EUR v nasprotju z mnenjem vodje uprave agencije; poleg tega ugotavlja, da je vodja uprave od maja 2010 na bolniški, od takrat pa je na njegovem mestu začasni vodja; iz pisma direktorice z dne 30. aprila 2012 ugotavlja, da je bilo v proračunsko vrstico 2 1 4 0 prerazporejenih 180 872 EUR iz proračunske vrstice 2 1 0 0 – najemnine; opominja, da je agencija decembra 2009 plačala najemnino za prvo četrtletje 2010, s čimer je preprečila zmanjšanje vsote za vračilo Komisiji; zato poziva agencijo, naj organu za podelitev razrešnice pojasni, zakaj je iz proračunske vrstice za najemnine vzela 180 872 EUR, saj je najemnina nespremenljiv znesek, določen v pogodbi, ter naj posreduje informacije in pisni dokaz o postopkih glede proračunskih prerazporeditev; pričakuje, da bo agencija zahtevane ukrepe izpolnila do konca avgusta 2012;

                  5.

                  ugotavlja, da je agencija decembra 2011 oddala okvirno pogodbo za opravljanje storitev za 48 mesecev za izvajanje spremljanja medijev v skupni vrednosti 250 000 EUR, kar je veliko več kot stroški za podobne storitve v prejšnjih letih; ugotavlja, da bo agencija na podlagi te pogodbe na leto v povprečju porabila 62 500 EUR za spremljanje medijev, ter meni, da so ti stroški pretirani in nasprotujejo načelu učinkovite porabe denarja davkoplačevalcev;

         Prenos proračunskih sredstev

                  6.

                  ugotavlja iz končnih računovodskih izkazov agencije, da je bilo 12 809 551,05 EUR sredstev iz leta 2010 preneseno v proračun za leto 2011; ugotavlja, da se 8 941 279 EUR od celotnega prenesenega zneska nanaša na zunanje namenske prejemke, ki so večletni in zato zanje ne velja načelo enoletnosti;

                  7.

                  na podlagi končnih računovodskih izkazov ugotavlja, da so razveljavljene neporabljene odobritve plačil, prenesene iz prejšnjega leta znašale 585 282,87 EUR; razume agencijo, da je ta znesek nižji od razveljavljenega zneska v letu 2009, to je 693 127,02 EUR; ugotavlja, da stopnja razveljavitve v višini le 1,5 % pomeni boljše predvidevanje finančnih potreb;

                  8.

                  obžaluje, da Računsko sodišče v svojem poročilu o letnih računovodskih izkazih agencije za proračunsko leto 2010 ni menilo, da je stopnja sredstev agencije, ki so bila prenesena in razveljavljena, dovolj visoka, da bi jo omenjali;

         Postopki javnih naročil

                  9.

                  je seznanjen z navedbo agencije, da je Računsko sodišče oktobra 2011 revidiralo postopke javnih naročil v zvezi s storitvami kantine, čistilnimi storitvami, storitvami varovanja in opremo; poziva agencijo, naj organu za podelitev razrešnice do septembra 2012 zagotovi ugotovitve te revizije ter njene odgovore in sprejete ukrepe;

                  10.

                  poziva Službo za notranjo revizijo, naj izvede revizijo pogodb agencije na področju storitev kantine, čistilnih storitev, storitev varovanja in opreme ter tako ugotovi, ali se pri postopkih javnih naročil, in sicer v fazah priprave, objave, vrednotenja in upravljanja pogodb, upoštevata naslednji načeli: največja možna raven konkurence in stroškovne učinkovitosti, in naj organ za podelitev razrešnice pravočasno obvesti o svojih ugotovitvah;

         Človeški viri

                  11.

                  ugotavlja, da je agencija pregledala svoj postopek zaposlovanja v skladu s pripombami organa za podelitev razrešnice in Računskega sodišča, da bi odpravila slabosti v obvestilih o delovnih mestih, dokumentaciji o odločitvi kadrovskih komisij, merilih za povabilo na razgovor in zapisnikih razgovorov;

                  12.

                  prav tako na podlagi letnega načrta upravljanja ugotavlja, da je agencija uresničila kadrovski načrt Evropske agencije za okolje, ki je osnova za razvoj kadrov;

                  13.

                  je bil obveščen, da so v letu 2010 zaposlili 7 notranjih kandidatov in 40 zunanjih prosilcev; je seznanjen z razdelitvijo kategorij notranjih kandidatov, in sicer en uradnik, pet začasnih in en pogodbeni delavec, ter razdelitvijo zunanje zaposlenih, in sicer en uradnik, 13 začasnih, 29 pogodbenih delavcev in štirje nacionalni strokovnjaki; ugotavlja, da je agencija v zadnjih petih letih gostila 12 znanstvenikov, ki so delali v njenih prostorih; zaradi večje preglednosti poziva agencijo, naj objavi življenjepis gostujočih znanstvenikov, ki naj zajema vsaj podatke o njihovi izobrazbi in delovnih izkušnjah;

         Strategija agencije za leto 2009–2013

                  14.

                  pozdravlja združitev kadrovskih in upravnih dejavnosti agencije, postopkov kontrole kakovosti, izdelkov in storitev ter upravnih in gradbenih storitev v strateško področje v strategiji Evropske agencije za okolje 2009–2013;

                  15.

                  poziva agencijo, naj tesneje poveže ukrepe, vire in rezultate;

         Navzkrižje interesov

                  16.

                  ugotavlja, da je bila izvršna direktorica agencije od junija 2010 do aprila 2011 skrbnica in članica mednarodnega svetovalnega odbora Earthwatch, mednarodne okoljevarstvene dobrodelne organizacije, ki ljudi spodbuja k znanstvenim področnim raziskavam in izobraževanju, ter članica mednarodnega svetovalnega odbora Worldwatch Europe; ugotavlja, da je izvršna direktorica izjavila, da je po nasvetu predsednika Računskega sodišča zaradi možnega navzkrižja interesov aprila 2011 odstopila iz svojih položajev v organizaciji Earthwatch;

                  17.

                  je močno zaskrbljen, da je v letu 2010, ko je izvršna direktorica neposredno sodelovala pri organizaciji Earthwatch, 29 zaposlenih agencije, vključno z izvršno direktorico, odšlo na do 10-dnevno raziskovanje v okviru različnih projektov raziskovanja biotske raznovrstnosti na območju Karibskega morja in Sredozemlja, ki jih je upravljal Earthwatch, in da je agencija po navedbah izvršne direktorice nevladni organizaciji plačala 33 791,28 EUR;

                  18.

                  meni, da je posebno usposabljanje osebja del poklicnega razvoja in je seznanjen s celotnim zneskom, izplačanim za tako usposabljanje;

                  19.

                  je presenečen, da je inštitut Worldwatch Europe, ustanovljen 5. novembra 2010, kot svoj naslov navedel naslov agencije in uporabljal njene prostore, ne da bi agenciji plačal najemnino, kar pomeni, da je uporabljal prostore, plačane iz proračuna EU; obžaluje, da je v pismu direktorice z dne 30. aprila 2012 omenjen le inštitut Worldwatch s sedežem v ZDA, ne pa inštitut v Evropi, ki je uporabljal prostore agencije brez plačevanja najemnine; poleg tega ugotavlja, da je bil izvršni direktor inštituta Worldwatch Europe gostujoči znanstvenik agencije; poziva agencijo, naj organu za podelitev razrešnice do konca avgusta 2012 posreduje konkretne podatke in pisne dokaze o tem vprašanju, vključno z osebo v agenciji, ki je to odobrila, dejanski datum, ko je inštitut prenehal uporabljati prostore agencije, ter ali je bilo delo gostujočega znanstvenika v agenciji objavljeno v imenu inštituta ali agencije;

                  20.

                  je vesel sodelovanja med agencijo in nevladno organizacijo, ki deluje na področju varstva okolja, kot to velja za preostale specializirane agencije, vendar opozarja, da že samo navidezno navzkrižje interesov slabi zaupanje v institucije in vzbuja pomisleke davkoplačevalcev;

                  21.

                  agencijo zaradi spodbujanje večje preglednosti in preprečitev navzkrižja interesov in boja proti njim poziva, naj takoj sprejme načrt ukrepov, da bi do 30. junija 2012 na svoji spletni strani objavila izjave o interesih in, če teh ni, življenjepise, ki bodo zajemali vsaj podatke o izobrazbi in delovnih izkušnjah vodstva, članov znanstvenih odborov, strokovnjakov in članov upravnega odbora; meni, da bi takšni ukrepi organu za podelitev razrešnice in javnosti omogočili, da se seznanita z njihovimi kvalifikacijami in preprečita morebitna navzkrižja interesov;

         Uspešnost

                  22.

                  se seznanja s pobudo agencije, da redno zagotavlja pripravo zunanje neodvisne ocene na podlagi ustanovitvene Uredbe (EGS) št. 1210/09 in delovnih načrtov, ki jih je sprejel upravni odbor; zlasti ugotavlja, da bo naslednja ocena opravljena v letu 2012, in da se bo osredotočila na uspešnost in učinkovitost uresničevanja strategije institucije;

                  23.

                  se seznanja s pobudo agencije za merjenje svoje uspešnosti na podlagi okoljskega upravljanja in sistema za okoljsko ravnanje in presojo (EMAS) ter notranjih sistemov upravljanja, z uporabo štirih medsebojno povezanih vidikov: finančni vidiki, stranke, poslovanje in učenje ter rast;

                  24.

                  na podlagi pripomb v letnem načrtu upravljanja agencije priznava prizadevanja agencije, da v sodelovanju z različnimi mednarodnimi organi in organi Unije, Eionet-om in Znanstvenim odborom ustanovi povezovalno strukturo, ki bo na bolj sistematičen način omogočala ohranitev povezav z raziskovalno in znanstveno skupnostjo, širjenje in uporabo rezultatov, zlasti informacij in podatkov, pridobljenih na podlagi raziskovalnih dejavnosti, na evropski in nacionalni ravni;

                  25.

                  poleg tega ugotavlja, da je agencija v letu 2011 na zahtevo organa za podelitev razrešnice v okviru postopka za podelitev razrešnice za leto 2009 povečala svoja prizadevanja za vzpostavitev stika s širšo javnostjo in začela pilotne projekte, pri katerih kot sredstvo komuniciranja z javnostjo uporablja družbene medije;

                  26.

                  poziva agencijo, naj proračunski organ, zlasti organ za proračunski nadzor, podrobno obvesti o:

                              —

                              virih, ki jih agencija uporablja za pripravo svojih poročil, dokumentov in drugih povezanih izdelkov,

                              —

                              številu poročil ter preostalih izdelkov, nastalih v letu 2010,

                              —

                              razvidnosti morebitne dodane vrednosti poročil agencije v primerjavi s poročili drugih organov o okoljskih vprašanjih,

                              —

                              postopku, če ta obstaja, preverjanja podatkov, ki jih pošiljajo države članice, periodičnosti teh preverjanj, načinih uporabe podatkov, ki jih pošiljajo države članice;

                  27.

                  je zadovoljen, da je agencija leta 2010 namenila posebno pozornost biotski raznovrstnosti, globalnemu spremljanju okolja in varnosti (GMES), platformi Eye-on Earth in poročilu o stanju okolja za leto 2010 (SOER);

                  28.

                  ponovno spodbuja agencijo, naj si še naprej prizadeva za dodatni razvoj komunikacijskih metod, da bi povečala zanimanje medijev za svoje ugotovitve in tako spodbudila javne razprave ter zagotovila večji obseg informacij, ki so na voljo javnemu mnenju, o pomembnih okoljskih vprašanjih, kot so podnebne spremembe, biotska raznovrstnost in ravnanje z naravnimi viri;

         Notranja revizija

                  29.

                  priznava, da je v letu 2010 služba za notranjo revizijo zaključila revizijo sistema načrtovanja upravljanja/spremljanja dejavnosti, katere cilj je bil oceniti in zagotoviti zaupanje v ustreznost načrtovanja in spremljanja dejavnosti agencije; zlasti ugotavlja, da je služba za notranjo revizijo podala osem priporočil in šest od njih opredelila kot pomembne, dve pa kot zaželeni;

                  30.

                  v zvezi s tem poziva agencijo, naj:

                              —

                              spodbuja smernice glede ciljev in merljivih kazalnikov pri načrtovanju projektov in spremljanju napredka,

                              —

                              dodeli stroške projektom,

                              —

                              spodbuja bolj učinkovito upravljanje projektov in postopkov za kontrolo in preverjanje novih podatkov, vnesenih v sistem načrtovanja upravljanja;

                  31.

                  poleg tega poziva agencijo, naj nemudoma sprejme ukrepe za odpravo slabosti, ki jih je ugotovila služba za notranjo revizijo v svojih predhodnih revizijah upravljanja kakovosti in upravljanja subvencij z namenom, da:

                              —

                              razvije in uporablja kontrolni seznam za zagotavljanje kakovosti/kontrolo kakovosti za poročilo o evidencah toplogrednih plinov,

                              —

                              načrtuje, opiše in dokumentira zadevne kontrole kakovosti,

                              —

                              zagotavlja nadzor kontrol kakovosti,

                              —

                              upošteva prihodnja vprašanja glede neprekinjenega poslovanja,

                              —

                              izvede kontrole na samem mestu in preverja subvencije,

                              —

                              spremlja in sprejme dodatne ukrepe pri uresničevanju subvencij;

                  32.

                  opozarja na priporočila iz prejšnjih poročil o razrešnici, predstavljena v Prilogi k tej resoluciji;

                  33.

                  sporoča, da so druge ugotovitve, ki spremljajo sklep o razrešnici in so horizontalne narave, zbrane v resoluciji z dne 10. maja 2012 (8) o uspešnosti, finančnem upravljanju in nadzoru agencij.

         (1)  UL C 366, 15.12.2011, str. 57.

         (2)  UL L 248, 16.9.2002, str. 1.

         (3)  UL L 120, 11.5.1990, str. 1.

         (4)  UL L 126, 21.5.2009, str. 13.

         (5)  UL L 357, 31.12.2002, str. 72.

         (6)  UL L 250, 27.9.2011, str. 155.

         (7)  UL L 64, 12.3.2010, str. 677.

         (8)  Sprejeta besedila, P7_TA(2012)0164 (glej stran 388 tega Uradnega lista).

      PRILOGA

         PRIPOROČILA EVROPSKEGA PARLAMENTA IZ PREJŠNJIH LET

                  Evropska agencija za okolje

                  2006

                  2007

                  2008

                  2009

                  Uspešnost

                  ni podatkov

                  ni podatkov

                              —

                              poziva agencijo, naj določi diahronično analizo operacij, izvedenih v tem letu in prejšnjih letih

                              —

                              poziva Agencijo, naj še naprej vsakih 5 let zagotavlja pripravo zunanje neodvisne ocene na podlagi ustanovitvene uredbe in delovnih načrtov, ki jih je sprejel upravni odbor

                              —

                              pozitiven trend: agencija je vzpostavila dobro razvit sistem upravljanja, ki temelji na dejavnostih, večletni delovni program, uravnoteženo razpredelnico s kazalniki in integriran sistem kontrole upravljanja

                              —

                              poziva agencijo, naj prikaže primerjavo dejavnosti, ki so bile opravljene skozi leto in za katere se podeli razrešnica, in dejavnosti v prejšnjem proračunskem letu

                              —

                              poziva agencijo, naj navedena štiri področja obravnava prednostno ter vloži večje napore v pospeševanje njihovega razvoja

                              —

                              poziva agencijo, naj si še naprej prizadeva za dodatni razvoj komunikacijskih metod, da bi povečala zanimanje medijev za svoje ugotovitve, saj bi takšni ukrepi lahko omogočili bolj transparentne delovne metode in večji interes javnosti za delo agencije

                              —

                              zahteva, da Računsko sodišče opravi revizije uspešnosti poslovanja agencije

                  Upravljanje proračuna in finančno poslovodenje

                  proračunsko načelo enoletnosti ni bilo dosledno upoštevano: več kot 30 % obveznosti in 50 % odhodkov za poslovanje je bilo treba prenesti

                              —

                              pomanjkljivosti v postopkih javnih razpisov: neposredno dodeljevanje naročil za storitve, pri katerem se niso upoštevale zahteve iz finančne uredbe, in dodelitev določenega javnega naročila za storitve, ki ni bila v skladu s pogoji iz okvirne pogodbe

                              —

                              pomanjkljivosti v upravljanju sporazumov o donacijah (evropski tematski centri)

                  ni podatkov

                              —

                              spodbuja agencijo, naj okrepi vez med proračunom in delovnim programom

                              —

                              izraža zaskrbljenost nad prakso agencije, ki opravlja prenose z namenom povečanja proračunske vrstice za plačilo najemnine za prostore agencije v prvem četrtletju leta 2010 in jih izkazuje kot strošek v proračunu 2009, saj je takšna praksa v nasprotju z načelom enoletnosti

                              —

                              poziva agencijo, naj izboljša točnost informacij o oceni vnaprej vračunanih odhodkov, ki jih zagotovijo operativni oddelki

                  Človeški viri

                  ni podatkov

                  pomanjkljivosti v postopkih zaposlovanja: kandidati, ki niso izpolnjevali izbirnih meril, so bili upoštevani za nadaljnje ocenjevanje in merila izbiranja najustreznejših kandidatov, ki naj bili povabljeni na razgovor, niso bila dokumentirana

                  ni podatkov

                              —

                              poziva agencijo, naj popravi pomanjkljivosti v postopku zaposlovanja, ki škodijo preglednosti teh postopkov

                              —

                              Računsko sodišče je ugotovilo naslednje pomanjkljivosti: v razpisih za prosta delovna mesta ni bilo navedeno največje število kandidatov, ki bodo uvrščeni na rezervne sezname, vprašanja, uporabljena med pisnimi preizkusi znanja in razgovori, niso bila določena pred preverjanjem vlog, odločitve izbirnih komisij so bile nezadostno dokumentirane, zapisniki so bili nepopolni, merila za povabilo na razgovor ali uvrstitev na rezervni seznam pa niso bila vnaprej opredeljena

                  Notranja revizija

                  kršeno je bilo načelo ločitve nalog, saj je isti odredbodajalec na podlagi nadaljnjega prenosa izvajal predhodne preglede in hkrati upravljal s pravicami dostopa do informacijskega sistema za proračunsko računovodstvo

                  ni podatkov

                  poziva agencijo, naj izvede 17 od 27 priporočil službe za notranjo revizijo: na primer vzpostavi finančne kroge, spodbuja kontrole na kraju samem/preverja subvencije, spremlja in sprejema nadaljnje ukrepe v zvezi z uresničevanjem subvencij ter izvaja standarde notranjih kontrol

                  ugotavlja, da je treba 3 priporočila službe za notranjo revizijo še uresničiti in da se ta nanašajo večinoma na občutljiva delovna mesta, kontrole na kraju samem/preverjanja subvencij, finančne kroge ter so obravnavana kot zelo pomembna